Árlega stendur Kiwanishreyfingin á Íslandi ásamt Eimskip fyrir því að allir nemendur í 1. bekk á landinu fái reiðhjólahjálma að gjöf . Tilgangurinn er að bæta öryggi þeirra í umferðinni ásamt því að reyna að koma í veg fyrir alvarleg slys eða óhöpp við hjólreiðar . Nýtast hjálmarnir einnig vel við notkun hjólabretta og hjólaskauta . Nemendur 1. bekkjar í Grunnskóla Snæfellsbæjar fengu góða gesti í síðustu viku þegar þeir Guðbjörn Ásgeirsson og Þórarinn Steingrímsson komu í heimsókn , en þeir sáu um afhendingu hjálmanna og fræddu þeir börnin í leiðinni um mikilvægi þess að vera alltaf með hjálm þegar hjólað er eða verið á hjólabretti eða hjólaskautum .